Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az 1995. évi CXIX. törvény alapján tehát Önnek joga van
Paragraph Index: 981

Az 1995. évi CXIX. törvény alapján tehát Önnek joga van adatainak további felhasználását megtiltani a direkt marketing tevékenységet végző cégnél, de ehhez Önnek kell közvetlenül ahhoz a céghez fordulnia, amely reklámaival zaklatja Önt. Javaslom, hogy írjon egy ajánlott levelet a [...] Kft.-nek, amelyben kéri, hogy töröljék nevét és címét a címlistájukról. Mivel a polgárok nagy része sajnos akarata ellenére számos áruküldő és reklámcég címlistáján szerepel, Önnek sem elegendő adatait csak a KÖNYV-nél letiltatnia, a reklámanyagok küldése csak akkor fog megszűnni, ha Önnek türelme van minden újabb cég megkeresésére válaszolni és kérni adatai törlését és megtiltani azok továbbadását. Ha a megkeresésekre következetesen válaszol, az Ön neve és címe egy idő után már nem szerepelhet semelyik cég címlistáján — legalább is a törvényesen és tisztességesen működőkén. Amennyiben a [...] Kft. vagy más cég az Ön rendelkezése ellenére sem szünteti meg az Ön zaklatását, panaszával hivatalomhoz fordulhat, ügyében a vizsgálatot lefolytatom. A törvényes tájékoztatási kötelezettségüket elmulasztó direkt marketing cégeket ellenőrzöm, jogszerűtlen tevékenységük ellen a rendelkezésemre álló eszközökkel fellépek. Budapest, 1997. április 26. Üdvözlettel: Dr. Majtényi László (172/A/1997) * * * Jelentés az APEH Zala Megyei Igazgatóságánál folytatott

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes